**ԱՄՓՈՓԱԹԵՐԹ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ բարձր տեխնոլոգիական արդյունաբերության նախարարություն |  |
| 06.05.2022թ․ N 01/17.2/3364 |
| Առարկություններ և առաջարկություններ չունի։ |  |
| 1. ՀՀ տարածքային կառավարման և ենթակառուցվածքների նախարարություն | 06.05.2022թ. N ԳՍ//11420 |
| «Գույք հետ վերցնելու և ամրացնելու մասին» ՀՀ կառա­վարության որոշման նախագծի (այսուհետ՝ Նախագիծ) վերաբերյալ առաջարկում ենք.   1. Նախագծի 2-րդ կետում նշված «Շրջակա միջավայրի նախարարին՝ բառերից հետո լրացնել Շրջակա միջավայրի նախարարության «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության տնօրենի հետ համատեղ» բառերը, | Չի ընդունվել  Հաշվի առնելով այն հանգամանքը, որ նախագծի 1-ին կետում նշված գույքի հանձնման-ընդունման աշխատանքները պետք է իրականացվեն Շրջակա միջավայրի նախարարության կազմում գործող Անտառային կոմիտեի և Շրջակա միջավայրի նախարարության կառավարմանը հանձնված «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության միջև, ուստի սույն դեպքում Շրջակա միջավայրի նախարարի գործառույթն է ոչ թե համատեղ կազմակերպել, այլ վերահսկել, որ գույքի հանձնման-ընդունման աշխատանքները կատարվեն նախագծի 2-րդ կետում նշված մեկ ամսյա ժամկետում։ |
| 2. գույքը սեփականության իրավունքով ՀՀ Շրջակա միջավայրի նախարարության «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպությանն ամրացված լինելու դեպքում՝ Նախագծում նախատեսել դրույթ՝ համապատասխան պայմանագրի կնքման վերաբերյալ: | Չի ընդունվել  Հաշվի առնելով այն հանգամանքը, որ նախագծի 1-ին կետում նշված գույքի չի հանդիսանում անշարժ, կամ այլ պետական գրանցման ենթակա գույք, ուստի անհասկանալի է համապատասխան պայմանագրի կնքման վերաբերյալ առաջարկը։ Եվ Շրջակա միջավայրի նախարարության Անտառային կոմիտեի և «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության գույքը հանդիսանում է Հայաստանի Հանրապետության սեփականությունը։ Նման դեպքերում՝ համաձայն գործող պրակտիկայի ՀՀ կառավարության որոշման ընդունումից հետո, երկու մարմիններում ստեղծվում են գույքի հանձնման-ընդունման հանձնաժողովներ, որոնց աշխատանքի արդյունքում կազմվում են գույքի հանձնման-ընդունման ակտեր, ինչի հիման վրա էլ մի կազմակերպության հաշվեկշռում հաշվառված գույքը տեղափոխվում է մյուս կազմակերպության հաշվեկշիռ։ |
| 3. ՀՀ ֆինանսների նախարարություն | 10.05.2022թ. N 01/11-4/8068 |
| Առարկություններ և առաջարկություններ չունի։ |  |
| 4. ՀՀ էկոնոմիկայի նախարարություն | 06.05.2022թ. N 01/6684 |
| Ուսումնասիրելով Ձեր 2022 թվականի ապրիլի 28-ի N 1/18.1/6974-2022 գրությամբ ներկայացված «Գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) և անհրաժեշտ հիմնավորող փաստաթղթերը՝ առաջարկում ենք  որոշման նախագծի հավելվածում լրացնել հաշվեկշռային արժեքի վերաբերյալ դրույթ։ | Ընդունվել է  Որոշման նախագծի հավելվածում լրացվել է հաշվեկշռային արժեքի վերաբերյալ դրույթը։ |